Latvijas Republikas Daugavpils pilsētas pašvaldība

reģ.Nr. 90000077325

Krišjāņa Valdemāra iela 1, Daugavpils, LV-5401

**Pārskats par būvniecības ieceres**

**„DEGVIELAS UZPILDES STACIJAS UN AUTOMAZGĀTAVAS JAUNBŪVES**

**SPORTA IELĀ 8A UN B/N, DAUGAVPILĪ”**

**publiskās apspriešanas rezultātiem**

2022.gada 11.augustā Daugavpilī

Būvniecības ieceres **„DEGVIELAS UZPILDES STACIJAS UN AUTOMAZGĀTAVAS JAUNBŪVES SPORTA IELĀ 8A UN B/N, DAUGAVPILĪ”** (turpmāk būvniecības iecere) publiskās apspriešanas procedūra notika laika posmā no 2022.gada 13.jūnija līdz 2022.gada 13.jūlijam, atbilstoši 2014.gada 28.oktobra LR Ministru kabineta noteikumu Nr.671 „Būvniecības ieceres publiskās apspriešanas kārtība” (turpmāk Noteikumi) prasībām.

2022.gada 31.martā SIA „Circle K Latvia”, vienotais reģistrācijas Nr.40003064094, juridiskā adrese: Duntes ielā 6, Rīgā, LV-1013, (turpmāk Ierosinātājs) Daugavpils pilsētas pašvaldības (turpmāk DPP) Pilsētplānošanas un būvniecības departamenta (turpmāk Departaments) būvvaldei Būvniecības informācijas sistēmā iesniedza būvniecības ieceres iesniegumu (Nr.BIS-BV-1.1-2022-2105).

Saskaņā ar Būvniecības likuma 14.panta trešās daļas 1.punktu un piekto daļu, izskatot būvniecības ieceres iesniegumu, būvvalde atkarībā no būvniecības ieceres veida lemj par būvatļaujas izdošanu, atteikumu izdot būvatļauju vai būvniecības ieceres publisku apspriešanu. Ja blakus dzīvojamai vai publiskai apbūvei ir ierosināta tāda objekta būvniecība, kura var radīt būtisku ietekmi (smaku, troksni, vibrāciju vai cita veida piesārņojumu), bet kurai nav piemērots ietekmes uz vidi novērtējums, būvvalde nodrošina būvniecības ieceres publisku apspriešanu un tikai pēc tam pieņem lēmumu par ierosinātā objekta būvniecības ieceri.

Pamatojoties uz Būvniecības likuma 14.panta piekto daļu, Noteikumu 2., 5., 6., 8., 9., 10., 11.punktiem, Departamenta būvvalde ar 2022.gada 21.aprīļa lēmumu Nr.3-15/213 (Būvniecības informācijas sistēmas Nr.BIS-BV-5.2-2022-9) nolemj: Piemērot būvniecības iecerei publiskās apspriešanas procedūru. Būvniecības ierosinātajam tika uzdots mēneša laikā no šā lēmuma pieņemšanas sagatavot un iesniegt Departamenta būvvaldē saskaņošanai Noteikumu 10.punktā norādītos dokumentus un 11.punktā minēto informāciju un materiālus.

2022.gada 19.maijā Ierosinātājs iesniedza Departamenta būvvaldei Būvniecības informācijas sistēmā iesniegumu (BIS-BV-224-2022-4748 (1.8.2/392)) ar lūgumu pagarināt augstāk minētā lēmumā noteikto termiņu dokumentu iesniegšanai līdz 2022.gada 3.jūnijam, argumentējot, ka pieprasītās dokumentācijas apjoms un tajā ietveramā informācija (piemēram, ietekmes izvērtējums attiecībā uz troksni, vibrāciju utt.) ir diezgan plaši un to kvalitatīvai sagatavošanai ir nepieciešams papildus laiks. Pamatojoties uz Administratīvā procesa likuma 47.panta pirmo un otro daļu, Departamenta būvvalde nolēmj: Pagarināt termiņu dokumentu iesniegšanai būvniecības ieceres publiskas apspriešanas uzsākšanai līdz 2022.gada 3.jūnijam.

Noteikumu 12.punkts nosaka, ka būvvalde septiņu darba dienu laikā pēc šo Noteikumu 10.punktā minēto dokumentu un 11.punktā minētās informācijas un materiālu saņemšanas izvērtē būvniecības ierosinātāja iesniegto dokumentu atbilstību šo noteikumu prasībām un pieņem lēmumu par publiskas apspriešanas uzsākšanu. 2022.gada 7.jūnijā Departamenta būvvalde izvērtējusi būvniecības ierosinātāja iesniegto dokumentu, informācijas un materiālu atbilstību Noteikumu prasībām, ir konstatējusi, ka tie atbilst Noteikumu prasībām, un ir pamats pieņemt lēmumu par būvniecības ieceres publiskas apspriešanas uzsākšanu.

Pamatojoties uz likuma “Par pašvaldībām” 15.panta pirmās daļas 14.punktu, Būvniecības likuma 14.panta piekto daļu, Noteikumu 12.punktu, Departamenta būvvalde ar 2022.gada 7.jūnija lēmumu Nr.3-15/316 (Būvniecības informācijas sistēmas Nr.BIS-BV-5.3-2022-12) nolemj:

1. Uzsākt būvniecības ieceres publiskas apspriešanas procedūru.
2. Noteikt publiskas apspriešanas procedūrai sekojošus termiņus:
   1. Procedūras termiņš – no 2022.gada 13.jūnija līdz 2022.gada 13.jūlijam.
   2. Prezentācijas pasākums – 2022.gada 28.jūnijā plkst.17.00, DPP konferenču zālē Krišjāņa Valdemāra ielā 1, Daugavpilī, ar iespēju pieslēgries attālināti „MS Teams” platformā.

Informācija par būvniecības ieceri un būvniecības ieceres publiskās apspriešanas procedūras

uzsākšanu un norises kārtību tika izvietota:

* DPP tīmekļa vietnē [www.daugavpils.lv](http://www.daugavpils.lv), sadaļā „Publiskā/sabiedriskā apspriešana”,
* sadaļā “Ziņas” 10.06.2022., 14.06.2022., 27.06.2022.,
* sadaļā „Publiskā/sabiedriskā apspriešana”, 10.06.2022.,
* būvniecības informācijas sistēmas tīmekļa vietnē [www.bis.gov.lv](http://www.bis.gov.lv), sadaļā „Būvniecības lietas/par būvniecības procesiem”,
* DPP telpās, Krišjāņa Valdemāra ielā 1, Daugavpilī, darba dienās darba laikā,
* DPP Departamenta telpās Raiņa ielā 28, Daugavpilī, darba dienās darba laikā,
* būvniecības ieceres teritorijā izvietota būvtāfele.
* Ar atsauci uz DPP interneta mājas lapu, informāciju atspoguļoja Daugavpils pilsētas interneta portāli, proti,
* [www.gorod.lv](http://www.gorod.lv) 14.06.2022., 17.06.2022., 27.06.2022., 19.07.2022.,
* [www.nasha.lv](http://www.nasha.lv) 14.06.2022., 20.06.2022.,
* [www.grani.lv](http://www.grani.lv) 28.06.2022.,
* [www.latgaleslaiks.lv](http://www.latgaleslaiks.lv) 17.06.2022.

BŪVNIECĪBAS IECERES APRAKSTS

Projektētājs SIA Arhitektūras un dizaina birojs ''5.Avēnija'', vienotais reģistrācijas Nr.40003033751, juridiskā adrese: Skolas ielā 21, Rīgā, LV-1010.

Gruntsgabali atrodas *Jauktas centra apbūves teritorijā* (JC), Sporta ielā 8A, Daugavpilī, un zemes vienībās ar kadastra apzīmējumiem 0500 001 0141 un 0500 001 0104. Gruntsgabals Sporta ielā 8A, Daugavpilī ir ar platību 4275 m2 un Sporta ielā b/n - ar platību 1755 m2. Būvprojekts paredz SIA "Circle K Latvia" degvielas **uzpildes staciju un automazgātavas** būvniecību. Ģenplāna risinājumus nosaka DUS aizsargjoslas - Aizsargjoslu likuma 30 pants, 2.punkts 5.apakšpunkts, DUS drošības aizsargjosla 25m no degvielas tvertņu ārējām malām un pildnēm, Daugavpils TIAN 3.3.6. punkts Nr.111. jāievēro 50m attālums līdz dzīvojamām ēkām, izglītības, kultūras un ārstniecības iestāžu ēkām, 50m no degvielas tvertņu ārējām malām un pildnēm. Līdz ar to projektējamās degvielas pildnes un mucas ir novietotas tā, lai R25m neieietu citos grunts gabalos, izņemot ielu, kā arī tā, lai attālums līdz esošām dzīvojamām un izglītības ēkām nepārsniegtu 50m. Gruntsgabalos nav neviena koka, brīvajās vietās no komunikācijām zaļajā zonā plānoti apstādījumi un koki. Plānota **veikala** ēka ar pārtikas un auto precēm, **kafejnīcas** daļa un apmeklētāju tualetēm. Blakus veikalam plānoti **ārtelpu galdiņi.** Ielas priekšpusē plānotas trīs degvielas pildnes ar nojumi virs tām. Otrā gruntsgabalā plānotas **automazgātavas** - automātiskā un pašapkalpošanās.Piekļūšana uz DUS plānota no Sporta ielas. DUS teritorijā uzstādītais transporta satiksmes ātruma ierobežojums samazina transporta izraisīto trokšņa līmeņa pārsniegumu iespējas. Tā kā pa DUS teritoriju nav iespējams auto vadīt lielā ātrumā (ierobežotās platības un pagriezienu uz/no teritorijas dēļ), nav paredzams, ka uz un no DUS braucošais transports pārsniegtu pieļaujamo trokšņa līmeni jebkādos apstākļos. Troksnis, ko varētu izraisīt DUS darbība, nepārsniegs fona trokšņa līmeni no transporta satiksmes uz Sporta ielas.

Smakas: Emisiju gaisā (smaku emisiju) rada šādas degvielas uzpildes stacijā veiktās darbības:

* + degvielas noliešana degvielas uzglabāšanas tvertnēs;
  + degvielas tvertņu „elpošana” - tā ir attiecināma uz degvielas iztvaikošanu un barometriskā spiediena izmaiņām. Arī biežumam, ar kādu degviela tiek izsūknēta no tvertnes, ļaujot gaisam ieplūst tvertnē, tādējādi palielinot iztvaikošanu, ir nozīmīga loma emisijas veidošanās procesā;
  + transportlīdzekļu bāku uzpildīšana. Emisija rodas, kad transportlīdzekļa bākas uzpildīšanas laikā no tās tiek izspiesti degvielas tvaiki;
  + nopilējumi transportlīdzekļa bāku uzpildīšanas laikā.

Lai pēc iespējas samazinātu smaku emisiju DUS:

* Benzīna un dīzeļdegvielas pārliešana pazemes rezervuāros notiek caur speciālo degvielas noliešanas stendu, izmantojot speciālo autotransportu. Tā kā sistēma ir slēgta, tad izmetes var notikt tikai caur rezervuāru elpošanas vārstu.
* Kā noteikts LR MK noteikumos Nr.409 “Noteikumi par vides aizsardzības prasībām degvielas uzpildes stacijām, naftas bāzēm un pārvietojamām cisternām” DUS tiks aprīkots ar STAGE-I (benzīna tvaiku pirmās pakāpes uztveršanas sistēmu), kas nolejot benzīnu rezervuāros, paralēli autocisternā novadīs ar degvielas tvaikiem piesārņoto gaisu. Pieņemts, ka šī sistēma nodrošina 90 - 100% piesārņotā gaisa novadīšanu atpakaļ autocisternā.
* Benzīna uzpildes pistoles atbilstoši LR MK noteikumiem Nr.409 tiks aprīkotas ar STAGE-II tvaiku savākšanas sistēmu, kas degvielas uzpildes stacijā uztvers benzīna tvaikus, kuri izplūst no transportlīdzekļa tvertnes uzpildes laikā, un novadīs tos atpakaļ DUS degvielas uzglabāšanas rezervuāros. STAGE-II sistēma nodrošina benzīna tvaiku uztveršanas efektivitāti, kas ir ne mazāka par 85 % vai lielāka.
* Šo sistēmu darbība regulāri tiek pārbaudīta (pārbaužu biežumu nosaka LR MK noteikumi Nr.409).

DUS klientiem un apkārtējiem iedzīvotājiem smaku emisija būs jūtama tikai pārvietojoties garām degvielas uzpildes vietām, kad notiks degvielas uzpildīšana automašīnu bākās. Pārējo DUS veikto darbību, smaku emisija tiks maksimāli samazināta un ierobežota, kā to nosaka normatīvie akti.

APTAUJAS LAPĀS PAUSTO VIEDOKĻU APKOPOJUMS

Publiskās apspriešanas laikā no 2022.gada 13.jūnija līdz 2022.gada 13.jūlijam par būvniecības ieceri saņemtas **639** (seši simti trīsdesmit deviņas) aptaujas lapas.

*Veicot aptaujas lapu* ***kvantitatīvo*** *analīzi secināts sekojošais:*

* 636 respondenti ir fiziskas personas,
* 3 respondenti ir juridiskas personas;
* **11** aptaujas lapas aizpildītas neatbilstoši Noteikumu prasībām,
* **328** aptaujas lapās būvniecības iecere atzīmēta kā atbalstāma,

t.sk. 288 aptaujas lapas ar pamatojumu/priekšlikumiem,

* **300** aptaujas lapās būvniecības iecere atzīmēta kā noraidāma,

t.sk. 239 aptaujas lapas ar pamatojumu/priekšlikumiem,

aptaujas lapām ar reģistrācijas numuriem 3-17/70 – 3-17/126 pievienota pavadvēstule

(DPP reģistrācijas dati 06.07.2022. Nr.725/1.2-16) ar pamatojumu,

aptaujas lapām ar reģistrācijas numuriem 3-17/173 – 3-17/278 pievienota pavadvēstule (DPP reģistrācijas dati 12.07.2022. Nr.764/1.2.-16) ar pamatojumu.

9 (Deviņas) aptaujas lapas (būvniecības iecere atzīmēta kā noraidāma) iesniegtas ārpus publiskās apspriešanas procedūras termiņa.

*Veicot aptaujas lapu* ***kvalitatīvo*** *analīzi secināts sekojošais:*

***Būvniecības ieceres atbalstīšanas iemesli prioritārā kārtībā:***

Jauna objekta būvniecība nodrošina:

* jaunas darba vietas,
* paredzētas būvniecībai teritorijas sakārtošanu / labiekārtošanu / apsaimniekošanu /apzaļumošanu,
* pilsētas/ pilsētas infrastruktūras attīstību,
* investīcijas pilsētas attīstībā,
* ienākumus budžetam,
* biznesa attīstību,
* konkurences veicināšanu,
* pakalpojuma klāsta palielināšanu.

**Izteikti arī šādi viedokļi:**

* DUS (degvielas uzpildes stacija) būvniecība veicinās konkurences attīstību, un attiecīgi degvielas cenas samazināšanu;
* Jebkurš bizness pozitīvi ietekmē mūsu pilsētu;
* Būvniecība attīsta mūsu pilsētu, pilsētas attīstība un jauno objektu būvniecība ir atbalstāma,
* Ir iecerēts jauns skaists būvniecības objekts, uzlabos pilsētas skatu;
* Ir iespēja izvelēties DUS / jo vairāk DUS – jo labāk / vairāk pakalpojumu;
* Ērti piekļūt dažādiem pakalpojumiem;
* Jaunās DUS būvniecība uzlabos servisu pilsēta.

**Par** **iecerētās būvniecības vietas izvēli:**

* Uzpildes stacija šajā vietā iederēs, jo tur jau ir daudz veikalu un automazgātava, līdz ar to papildinās pakalpojumu klāstu;
* Labāk DUS, nevis aizaugusi pamesta vieta, būs sakārtotā teritorija, salīdzinot ar esošo situāciju;
* Tuvākā piekļuve DUS, ērti, braucot Rīgas virzienā, no pilsētas;
* Pilsēta kļūs skaistāka un modernāka/ pilsētas centrs kļūs vēl skaistāks;
* Sakoptā teritorija blakus dzīvojamām mājām; dzīvojamām mājām būs labs skats pa logu;
* Blakus atrodas mana garāža (garāžu kooperatīva teritorija Balvu ielā, Daugavpilī);
* DUS blakus mājai – t.i. ērti; jo tuvāk DUS mājai, jo labāk;
* Atzīmējot, kā būvniecības ieceres realizācija kopumā ietekmēs Daugavpils pilsētas administratīvās teritorijas iedzīvotājus, respondenti uzskata, ka:
* rajona iedzīvotāji dzīvo aktīvā pilsētas rajonā, prestižs rajons dzīvei,
* iedzīvotāji dzīvo diezgan apdzīvotā rajonā – DUS būs arī labi,
* attīstītā infrastruktūra apkārt dzīvojamām mājām,
* dzīvojamās mājas tik un tā atrodas zonā, kur brauc daudz auto,
* sabiedrība/ dzīvojamo māju iedzīvotāji saņems jaunas iespējas savu māju tuvumā,

pakalpojums ērtāk tiem, kuri dzīvo blakus/ es gribētu DUS pie savas mājas,

* DUS jābūt katrā pilsētas mikrorajonā/ vairāk vietu autouzpildei, vairāk pakalpojumu.

Iesniegtas 25 (divdesmit piecas) aptaujas lapas satur respondentu/pakalpojuma lietotāju **viedokļus par Ierosinātāja sniegtajiem pakalpojumiem**, proti:

* patīk „Circle K Latvia”
* labs serviss,
* kvalitatīvā, augstas kvalitātes degviela,
* kvalitatīva automazgāšana,
* DUS (Stacijas ielā 97A, Daugavpilī) tīra, skaista, moderna,
* uzpildu auto tikai „Circle K Latvia” DUS,
* „Circle K Latvia” ir laba, pozitīva DUS,
* gribu strādāt „Circle K Latvia” DUS.

Aizpildot aptaujas lapu aili *Jūsuprāt, vēlamie vai nepieciešamie priekšlikumi, nosacījumi, lai, īstenojot būvniecības ieceri, netiktu aizskartas apkārtējo māju iedzīvotāju un citu personu tiesības un/vai likumiskās intereses,* respondenti pauda šādus ***priekšlikumus un ierosinājumus:***

* paredzēt arī daudz zaļo zonu, iestādīt vairāk koku, ziedu blakus iecerētai DUS, apzaļumot teritoriju, norobežot DUS teritoriju ar krūmiem, (tūjām) (62 aptaujas lapās);
* paredzēt/ izveidot arī bērnu laukumu (56), t.sk. arī:
* izskatīt jautājumu par otras bērnu sporta laukuma būvniecību,
* maksimāli aizvērta būvniecība no futbola laukuma,
* izveidot mazu bērnu laukumu,
* nožogot esošo futbola laukumu ar tūjām,
* nodrošināt sportistu vecākiem novērošanas zonu blakus bērnu futbola laukumam,
* paredzēt vairāk vietu autouzpildei,
* paredzēt uzlāde elektromobiļiem,
* paredzēt gāzes uzpildi,
* paredzēt vairāk autostāvvietu,
* paredzēt vairāk boksu automazgātavai,
* paredzēt ierobežojumus lielam (kravu) transportam,
* DUS organizēt šādus pakalpojumus: autoriepu montāža, pārbaude,
* paredzēt/izveidot arī atpūtas zonu/vietas (12), t.sk. uzstādīt soliņus (12), terasi,
* būvniecībai jānotiek tikai darba dienās/darba laikā (11), jo rajona iedzīvotāji dzīvo auto intensīvā ceļa vidū,
* ievērot likumdošanas aktus/ būvniecības/ drošības procesu (9),
* lai ātrāk būve, būvēt ne ilgāk par 6-8 mēnešiem,
* paredzēt atlaides/ samazināt degvielas cenas / atlaides tiem, kuri dzīvo blakus,
* uzbūvēt tik skaisti, kā agrāk bija DUS „Stalkers”*,* strūklaku, ka bija DUS *„*Stalkers”,
* izveidot blakus iecerētai būvniecībai miniparku,
* uzbūvēt arī kaut ko interesantu iedzīvotājiem (papildus iecerētai būvniecībai),
* piedāvāt vairākas iespējas, kas būtu dzīvojamo māju tuvumā,
* aptaujāt iedzīvotājus, kuri dzīvo blakus iecerētai būvniecībai/ uzklausīt citu iedzīvotāju viedokļus,
* izdomāt citu vietu cirka novietošanai/ vietu cirkam paredzēt pie DU (Daugavpils universitāte) – būs klusāk.

Doto publisko apspriešanas procedūru raksturo tas, ka pretēji pieņemtajam spriedumam par to, ka tieši negatīvi noskaņotiem respondentiem jābūt aktīvai pozīcijai, aktivitāti rāda arī pozitīvi noskaņoti par iecerēto būvniecību.

***Būvniecības ieceres neatbalstīšanas/noraidīšanas iemesli prioritārā kārtībā:***

* Blakus iecerētai būvniecībai atrodas šādi objekti:
* bērnu futbola laukums,
* daudzdzīvokļu dzīvojamās mājas,
* troksnis lielā automašīnu skaita dēļ,
* iecerētā būvniecība samazina zaļo zonu,
* vides piesārņojums,
* ugunsdrošības faktors/ paaugstinātas bīstamības objekts,
* tuvumā jau ir divas degvielas uzpildes stacijas,
* daudzdzīvokļu dzīvojamo māju dzīvokļu īpašumu vērtības samazināšana,
* būvniecības procesā var rasties daudzstāvu dzīvojamo māju konstrukcijas elementu bojājumi, jo šī ir bijusi purva teritorija (kā piemērs noradīta Daugavpils universitātes kopmītnes degradējošā ēka Sporta ielā 8, Daugavpilī).

DPP iesniegtas 54 aptaujas lapas (PRET) ar pavadvēstuli, DPP reģistrācijas dati 06.07.2022. Nr.725/1.2.-16 un 113 aptaujas lapas (PRET) ar pavadvēstuli, DPP reģistrācijas dati 12.07.2022. Nr.764/1.2.-16. Pavadvēstules satur iesniegto aptaujas lapu apkopojumu.

**Izteikti arī šādi viedokli:**

* DUS lokācija vispār nav piemērota degvielas uzpildes stacijai, tā kā blakus ir sporta komplekss, futbola laukums, veikals. ES parlaments balso par jaunu dīzeļa un benzīna automobiļu pārdošanas aizliegšanu no 2035.gada, cenas pieaug pirmās nepieciešamības pārtikas precēm, labklājības līmenis pilsētā krītas, cilvēku skaits samazinās. Nabaga “Čeromuški” apvidus, no vienas puses ūdens attīrīšanas stacija ar pastāvīgu smirdoņu, no otras puses degvielas uzpildes stacija, pat negribas izskatīt iespēju dzīvot šajā rajonā, tāda “lieliska” māju atrašanās vieta ļoti samazinās vērtību un ieplānotās summas vairs neienāks kasē. DUS būvniecība nav aktuāla, nav prioritāte, nav rentabla. Sniedzot atļauju būvēt minēto DUS, pašvaldība pievils pati sevi un pasliktinās situāciju pilsētā.
* Kategoriski neatbalstu ieceri būvēt vēl vienu DUS, adresē Sporta ielā 8A, jo 3 minūtes attālumā no šīs vietas jau ir strādājošā „Circle K Latvia” degvielu uzpildes stacija. Neredzu pamatojumu apbūvēt teritoriju ar objektu, kurš tikai negatīvi ietekmēs apkārtējo vidi. Aptaujas lapai pievienotā topogrāfiskā rakstura informācija - attālums no DUS Stacijas ielā 97A līdz plānotās DUS Sporta ielā 8A, Daugavpilī.
* No DUS objektiem vienmēr nāk smakas, skaņas, trokšņi un kopumā lielāki riski veselībai un dzīvībai. Blakus ieplānotai apbūvei teritorijai atrodas vairākas daudzstāvu mājas, dienesta viesnīca un futbola laukums, kur visbiežāk spēlē un trenējās bērni. Uzskatu, ka tikai „Circle K Latvia” īpašniekiem ir izdevīgi atvērt šeit jaunu DUS, jo viņi skatās ilgtermiņā un prognozē, ka otrā DUS, adresē Stacijas 97A, Daugavpilī, tiks "slēgtā" dēļ plānotā tilta pāri dzelzceļiem. Aptaujas lapai pievienota topogrāfiskā rakstura informācija - neizmantotā teritorija, kura atrodas daudz tālāk no daudzdzīvokļu mājām.
* Nav noslēpums, ka objekts, kurš atrodas adresē Stacijas ielā 97A, Daugavpilī, ir pilsētas iedzīvotāju pulcēšanas un "tusēšanas" vieta. Atbraucot ar vairākām automašīnām uz DUS Stacijas ielā 97A cilvēki nedomā, ka blakus esošajās mājās dzīvo cilvēki un piektdien desmitos vakarā tie grib mierīgi atpūsties. Var secināt, ka arī Stacijas ielā 8A, Daugavpilī, situācija būs līdzīga un ja esoša DUS blakus teritorijā atrodas tikai 2 mājas (skt. bildi Nr.3), blakus adresei Stacijas iela 8A ir vairākas daudzstāvu mājas (skat.bildi Nr.4) (Aptaujas lapai pievienotā informācija). Atkārtošos: no DUS objektiem vienmēr nāk smakas, skaņas, trokšņi un kopumā lielāki riski veselībai un dzīvībai. Pievienota topogrāfiskā rakstura informācija - DUS Stacijas iela 97A un DUS un automazgātavas plānotā vieta Sporta ielā 8A, Daugavpilī.
* Pasliktināsies gaisa kvalitāte, kaut gan valsts ir apņēmusies būtiski samazināt CO2 izmešu daudzumu pilsētās. Blakus esošo dzīvojamo māju iedzīvotāju dzīves kvalitāte būtiski tiks ietekmēta, jo palielināsies satiksme, gaisa piesārņojums utt. Būs negatīva ietekme bērnu veselībai.
* Pieaugs transporta kustība, naktīs pēc novērojumiem šādos DUS pieņemts tūsēt.
* Negribu, lai uzpildes stacija atrastos tuvumā no Daugavpils Olimpiska centra, kur nodarbojas bērni un notiek dažādi pasākumi.
* Nedrīkst būvēt uguns bīstamu objektu blakus dzīvojamām mājām un bērnu futbola laukumam.
* Mūsu rajons ir jau pietiekoši apbūvēts.
* Dotajā rajonā jau ir vairākas DUS, un vēl vienas DUS celtniecība neveicinās biznesa attīstību vai dos papildus ieguvumus.
* Viss būs blīvi apbūvēts, pieaugs kustības intensitāte, pieaugs trokšņa līmenis.
* Būs apgrūtināta piekļuve pie futbola stadiona, pie tam 500 m rādiusā jau atrodas DUS un automazgātava.
* Uzskatu, ka ļoti iespējami varianti, līdzīgi "Stalkers" DUS, kad pēc DUS slēgšanas teritorija kļūst degradēta.
* Iebraucot pilsētā vajadzīgs skaists kopskats, nevis degvielas uzpildes stacijas.
* Vieta vajadzīga atrakciju bērnu izklaidei.
* Vieta nepieciešama bērniem, sporta objektiem, zaļas zonas izveidošanai.
* Būvniecības zonai jābūt tālāk no sabiedriskajām iedzīvotājām vietām.
* Nenesīs iedzīvotajiem acīmredzamus ieguvumus, bet radīs vairākus vides kaitējuma draudus (smaka, troksnis, vibrācija, iespējamas degvielas noplūde u.c. piesārņojumus mazgājot autotransportu); kaitējumu bērnu un jauniešu veselībai, kas regulāri sporto vaļējā futbola laukumā blakus plānotā apbūvei teritorijā; kaitējumus daudzdzīvokļu māju iedzīvotāju veselībai (atmosfēras piesārņojums, smaka, troksnis u.c. piesārņojuma veidi), kuru mājas atrodas blakus iecerētajai apbūvei; sarežģītu un padarīs potenciāli bīstamo ceļu satiksmi Sporta ielas posmā, kas atrodas tuvu krustojumam ar Cietokšņa ielu.
* Degvielas uzpildes staciju pilsētas teritorijā ir pietiekoši daudz, tostarp netālu no iecerētā būvobjekta, netālu atrodas arī automazgātava Balvu ielā, līdz ar to potenciālā ieguvuma sabiedrībai nav. Radīto darba vietu skaits būs minimāls, savukārt ieguvums no būvniecības darbiem (darba vietas, komercfirmu darbība) būs īslaicīgs un samērā neliels.
* Degvielas uzpildes stacijas būvniecības iecere neatbilst Vides aizsardzības konvencijai par CO2 izmešu samazināšanu par 50% līdz 2030.gadam.
* Tikai elektrouzlādes stacijas pilsētas centrā var atļaut, bet dīzeļdegvielas transportlīdzekļiem vispār ir jau laiks aizliegt braukt pa centru, kā piemēram Amsterdamā.
* Šāda tipa būvniecība nerada pilsētvides labiekārtošanu, bet tikai apdraud vidi. Manas likumīgas tiesības pieprasīt no pilsētplānošanas vairāk koku un drošu veloceliņu (kā piemēram, Madonā), bet degvielas stacijas ārā no pilsētas!
* Sprādziens bīstams objekts blakus stadionam, kurā no rīta līdz vakaram trenējas desmitiem bērnu un 5metru attālumā blīvi apdzīvots mikrorajons.

**Respondenti pauda šādus *priekšlikumus un ierosinājumus:***

* Lūgums SIA „Circle K Latvia” vadībai atrast citu teritoriju jaunas DUS uzbūvei.
* Priekšlikums atrast citu piemērotāku teritoriju, kur uzbūvēt DUS un automazgātavu priekš SIA „Circle K Latvia” objektiem. Nav neviena risinājuma, lai no DUS objektiem nebūtu negatīvas ietekmes uz apkārtējo māju iedzīvotājiem.
* Tādus objektus būvēt tālāk no iedzīvotāju mājām un bērnu apmeklēšanas vietām.
* Šādā veida ēkas nedrīkst būvēt pilsētas centrā, jo tas negatīvi ietekmēs iedzīvotāju veselību.
* Ārpus pilsētas centra realizēt ieceri, mazāk apdzīvotās vietās.
* Tālāk no dzīvojamām mājām un sporta objektiem.
* Būvēt pilsētas malā.
* Doto teritoriju vajag attīstīt sporta vajadzībām.
* Pieņemt pilsētas likumu, kas aizliedz pilsētas zemes privātīpašniekiem būvēt jebkādā veida DUS un citas kaitīgās būves.
* Projekts ir pamatots, bet jāmaina būvniecības vieta, labāk izmantot teritoriju Stacijas ielā.
* Uzskatu, ka tādu būvniecības ieceri nevar īstenot ne ar nosacījumiem, ne bez tiem.
* Nav tādu nosacījumu, būvniecības iecere jebkurā gadījumā traucēs iedzīvotājiem.
* Uzskatu, ka būvniecības iecere piedāvātajā veidā nav īstenojama.
* DUS jābūt bez dīzeļdegvielas, tikai E95 un LPG.
* Uzstādīt vismaz trīs elektromobilu uzlādes platformas.
* Iekļaut būvniecības projektā un uzdāvināt Daugavpilij simts koku stādus ošu sugas.
* Atstāt vietu priekš bērniem, kur viņiem papriecāties, piemēram, kad atbrauks cirks vai citas izklaides.
* Kompensācijas apkārtējo māju iedzīvotājiem.
* Teritorijā izveidot suņu pastaigu laukumu.
* Labāk izveidot skaistu atpūtas vietu, pilsētā tomēr ir daudz jauno ģimeņu.
* Vieta atpūtas parkam.
* Ierīkot laukumu sporta aktivitātēm, piemēram, tenisa kortu.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Noteikumu 16.1.punkta prasības nosaka, ka ***īpaši jāizvērtē to nekustamo īpašumu īpašnieku vai, ja tādu nav, - tiesisko valdītāju viedokļus, kuru nekustamie īpašumi robežojas ar zemesgabalu, kurā plānota būvniecība.***  Departaments izvērtēja Valsts zemes dienesta nekustamā īpašuma valsts kadastra informācijas sistēmā respondentu informāciju. Rezultātā tika secināts, ka publiskās apspriešanas termiņa laikā nav reģistrētas aptaujas lapas, kuru iesniedzēju nekustamais īpašums robežojas ar zemes vienību, kurā plānota būvniecība.  Apkopojot respondentu aptaujas lapas, jāatzīmē DPP iesniegtas 54 aptaujas lapas (PRET) ar pavadvēstuli (DPP reģistrācijas dati 06.07.2022. Nr.725/1.2.-16) un 113 aptaujas lapas (PRET) ar pavadvēstuli (DPP reģistrācijas dati 12.07.2022. Nr.764/1.2.-16). Pavadvēstules satur iesniegto aptaujas lapu apkopojumu. Respondentu noradītā dzīvesvieta pārsvara ir - Cietokšņa iela 68, Cietokšņa iela 70, Daugavpils.  Publiskās apspriešanas procedūras ietvaros 2022.gada 28.jūnijā, no plkst.17.00 notika ***būvniecības ieceres prezentācijas pasākums*** (turpmāk – prezentācijas pasākums). Prezentācijas pasākumā piedalījās projektētāja SIA Arhitektūras un dizaina birojs „5.Avēnija”, ierosinātāja SIA „Circle K Latvia” pārstāvji, Departamenta speciālisti, Daugavpils pilsētas iedzīvotāji (prezentācijas pasākuma dalībnieku skaits pēc reģistrācijas lapas – 24). Prezentācijas pasākumā pieejamā valodā bija sniegta ieceres/ projekta tehniskā rakstura informācija, t.sk. par mūsdienīgo degvielas uzpildes staciju drošību.  Prezentācijas pasākums tika protokolēts:   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | Andris Reņģītis, SIA „Circle K Latvia” pārstāvis (turpmāk AR) prezentē būvniecības ieceri, aprakstot izmantotās tehnoloģijas, t.sk. vides aizsardzības pasākumus, un SIA „Circle K Latvia” (turpmāk CK) darbību.  Uzaicina klātesošos uzdot jautājumus saistībā ar iecerēto būvniecību (turpmāk Objekts).   |  |  |  | | --- | --- | --- | |  | Jautājums | Atbilde | | 1. | Iedzīvotāja:  Vai kāds var dzīvot benzīntanka (DUS) teritorijā vai DUS tuvumā, ~30m attālumā no mājām. Vai tik tuvu dzīvojamām mājām drīkst būt DUS un vai tas netraucē iedzīvotājiem? | AR:  Nē, DUS teritorijā nedzīvo. Tiek ievēroti ar normatīviem noteiktie attālumi līdz dzīvojamām ēkām, tai skaitā aizsargjoslas. DUS, apkārt esošajām mājām, nerada pamanāmus traucējumus – tiek ievērotas visas prasības attiecībā uz vidi (tai skaitā trokšņiem). | | 2. | Iedzīvotājs:  Vai tiek ievērotas aizsargjoslas?  Ir paredzēti 4 āra galdiņi, vai pietiks? | AR:  Jā, aizsargjoslas tiek ievērotas.  Ja būs nepieciešams, galdiņu skaits tiks palielināts. | | 3. | Iedzīvotāja:  Vai tuvākās ēkas neietekmēs būvdarbi? Iedzīvotāja komentē, ka būvdarbi noteikti ietekmēs, atsaucas uz “Maxima” traģēdijas piemēru, minot bojāgājušos un kara draudus. | AR:  Pirms būvdarbu veikšanas tiks veiktas visas nepieciešamās izpētes, t.sk. inženierģeoloģijas, lai projektā varētu iestrādāt atbilstošus konstruktīvos risinājumus, un izvēlēties būvdarbu tehnoloģiju, kas novērstu iespējamo ietekmi uz apkārtējo apbūvi. | | 4. | Iedzīvotājs:  Vai DUS nav pārāk tuvu viena no otras? | AR:  Mūsu ieskatā, nē nav pārāk tuvu. | | 5. | Iedzīvotāja:  Kas būs labs? | AR:  Tiks radīta jauna, moderna pilna servisa auto apkalpes stacija, kurā būs arī kafejnīca, automazgātuve, perspektīvā arī elektroauto uzlāde, jaunas darba vietas. Tiks sakārtota vide. | | 6. | Iedzīvotājs:  Vai palielināsies satiksmes intensitāte? | AR:  CK orientējās uz jau esošo transporta plūsmu Sporta ielā un autotransportu tuvumā, ko piesaista lielie objekti, Rimi, Jysk, Cash&Carry. | | 7. | Iedzīvotāja:  Kā sabiedrība ir informēta par plānoto būvniecību? | AR:  Zemes gabalā ir uzstādīta būvtāfele, pašvaldības mājas lapā ir informācija. Ir publicēti vairāki raksti Interneta ziņu portālos | | 8. | Iedzīvotājs:  Kā tiks labiekārtota teritorija? Cik tiek plānots pārdot degvielu?  Iedzīvotājs izsaka arī viedokli, ka DUS ir droša darbība, ASV DUS tiek uzstādīti *ekomonitori*, kas seko noteiktiem rādītājiem gaisā. | AR:  Šobrīd brīvās teritorijas rādītājs ir >30%.  Varam izskatīt iespēju apzaļumotajās zonās ar lielākiem stādījumiem, veidojot buferzonas.  Izskatīsim iespējamos papildus *ekomonitoringa* risinājumus. | | 9. | Iedzīvotājs:  Nodalīt DUS ar buferzonu no ielas un dzīvojamās zonas. | AR:  Arhitektūras projektā izvērtēsim apzaļumošanas elementus, lai daļēji atdalītu DUS ar dažādiem stādījumiem: kokiem un krūmiem | | | | | 10. | Iedzīvotājs:  Vai ir izvērtētas citas vietas? | AR:  Tika meklēti iegādei pieejamie zemes gabali. Šis bija pieejams un šim zemes gabalam ir atbilstošs teritorijas atļautās izmantošanas veids. | | 11. | Iedzīvotāja:  Ir ilgi jāstāv rindās.  Cilvēki, apmeklētāji, vēlu vakaros DUS teritorijā skaļi atskaņo mūziku | AR:  Jauna DUS dos papildus iespēju saņemt pakalpojumu, samazināsies rindas.  DUS personāls lūgs apmeklētājiem “pagriezt” mūziku klusāk, ja DUS teritorijā kāds radīs nekārtību vai pārāk skaļi atskaņos mūziku | | 12. | Iedzīvotājs:  Kas būvēs DUS? Vai uz būvniecību var pieteikties arī vietējie uzņēmumi | AR:  CK rīko konkursu, cenu aptauju starp būvfirmām. Mēs tikai priecāsimies, ja kāds vietējais būvnieks pieteiktos, iespējams, ka varēs sniegt labāku cenas piedāvājumu, jo darbiniekus nevajadzēs izmitināt viesnīcās. | | 13. | Iedzīvotājs:  Šī teritorija ir purvaina, vai to ņems vērā? | AR:  Tiks veikta inženierģeoloģiskā izpēte, kuras rezultāti tiks ņemti vērā. | | 14. | Iedzīvotāja:  Kur tagad būs cirks? | AR:  Cirks ir privāts uzņēmums un tas noteikti atradīs citu vietu pilsētā, vienojoties gan ar zemes īpašnieku, gan pašvaldību. | | 15. | Iedzīvotājs:  Kāda būs apkure?  Sadzīves kanalizācijas ielas tīkli ir kritiskā stāvoklī. | AR:  Apkure paredzēta ar elektrību, izmantojot siltumsūkņus,  Ielas maģistrālie tīkli ir pašvaldības un/vai to īpašnieku atbildība. CK ir lūdzis izsniegt attiecīgus tehniskos noteikumus un ir tos saņēmis. CK nevar atbildēt par centralizēto tīklu stāvokli pilsētā. | | 16. | Iedzīvotājs:  Izskatīt iespēju neapkalpot vai ierobežot kravas auto apkalpošanu. | AR:  Sporta ielā jau ir ierobežota kravas auto kustība virzienā no Cietokšņa ielas. | | 17. | Klātesošie daudzbalsīgi izsaka komentārus, piezīmes, kurus grūti fiksēt. | D-pils BV pārstāve:  Teritorijas plānojums nosaka plašu izmantošanu, tas pirms apstiprināšanas bija divas sabiedriskās apspriešanas, netika saņemti ierosinājumi par kādas konkrētas darbības ierobežošanu.  Nedrīkst vienkārši teikt, ka es negribu vai negribu, savs viedoklis ir jāpamato.  Izskaidro klātesošajiem kā var izteikt, iesniegt savu viedokli publiskās apspriešanas ietvaros. | | 18. | Iedzīvotājs:  Kas ir zemes īpašnieks? | AR:  Circle K Latvia. | | 19. | Iedzīvotājs:  Izsaka atbalstu iecerei, salīdzinot, ko tad sliktu dos DUS salīdzinot ar tuvumā jau esošajiem objektiem, stadiona troksni, Rimi stāvvietu. | AR:  DUS teritorijā, veicot degvielas uzpildi nedrīkst būt ieslēgts auto dzinējs.  Pa Sporta ielu kursē tramvajs, kas arī rada troksni un ir vēl tuvāk dzīvojamām ēkām. | | 20. Iedzīvotājs:  Izsaka lūgumu to uzbūvēt skaistu. | |  | | 21. Iedzīvotājs:  Izsakās, pieredze citviet pilsētā rāda, ka  sākotnēji apkārtnes iedzīvotāji iebilda pret  jaunu DUS, bet pēc tās uzcelšanas, mainīja  savu viedokli. | |  | | 22. | Iedzīvotājs:  Izsaka komentāru, ka uzpildes pistoles rada troksni “bing/bong”.  Ir jāpievērš uzmanība teritorijas labiekārtojumam, stādījumus, kokus kā starpsienu pie DUS. | AR:  CK veiks skaņas mērījumus citās esošajās DUS un automazgātuvēs un, ja uzpildes pistole rada pārāk lielu troksni, tad tam tiks rasts risinājums, lai troksni samazinātu.  Jā, izskatīsim stādījumu iespēju. | | 23. | Iedzīvotājs:  Ierosina izsūtīt anketas pa pastu tuvāko māju iedzīvotājiem, lai tie var izteikt savu viedokli. | AR:  Nodos informāciju CK vadībai, bet normatīvie akti to neparedz.  Informē klātesošos, ka pēc prezentācijas dosies uz Objektu, kur uzkavēsies un ir gatavs tikties un uzklausīt iedzīvotājus. |   **Ierosinātāja secinājumi:**   * Daļa no klātesošajiem nevēlās DUS šajā vietā, bet ar konkrētiem argumentiem to nevar pamatot, piemēram, jautājums Nr. 3 – kur klātesošā izsaka apgalvojumus bez pamatojuma, salīdzinot DUS ar kara draudiem. Lielākā daļa no komentāriem bija par troksni, ko radīs DUS. AR norādīja, ka DUS nerada papildus troksni, jo DUS teritorijā trokšņot nedrīkst un jāievēro teritorijas kārtības noteikumi, uzpilde un/vai veikala apmeklēšana papildus troksni nerada. Automašīnas uzpildes laikā, vai stāvot pie veikala, parasti izslēdz dzinēju. DUS neradīs ievērojamas papildus neērtības, jo tas atradīsies aktīvā darījumu zonā, kurā atrodas vairāki veikali, auto tirdzniecības vieta, auto remonta darbnīca, auto mazgātava, auto stāvvieta un starp DUS un tuvākajām dzīvojamām mājām atrodas aktīvas transporta plūsmas iela – Sporta iela, pie tam gar mājām jau brauc tramvajs. * Ietekme uz apkārtējām ēkām būvniecības laikā. AR norādīja, ka DUS būvniecība tiks veikta ņemot vērā visas nepieciešamās izpētes un neradīs negatīvu iespaidu uz apkārtējām mājām. * DUS vizuālais pievilcības faktors. Izskanēja dažādi viedokļi par to vai „Circle K Latvia” DUS ir vizuāli pievilcīga, vai nē. * Saņemti vairāki jautājumi, komentāri par DUS labiekārtojuma risinājumu - tiks ņemts vērā turpmākajā projektēšanas gaitā, paredzot norobežojošo stādījumu joslu.   1. **Par būvniecības ieceres atbilstību Daugavpils pilsētas teritorijas plānojumam**   2021.gada 28.jūnijā Departaments ir saņēmis un izskatījis Ierosinātāja informācijas/uzziņas pieprasījumu Nr.RB-06/01 (Departmenta reģistrācijas dati 28.06. 2021. Nr. 1-8.2/742), kurā lūgts sniegt atbildes uz sekojošiem jautājumiem:  1. Vai degvielas uzpildes stacijas (ar vai bez automazgātuves) būvniecībai konkrētajās zemes vienībās ar kadastra apzīmējumu 0500 001 0141 un 0500 001 0104 (turpmāk – Zemes vienības) būs nepieciešams veikt sabiedrisko apspriešanu un  2. vai kā priekšnoteikums būvatļaujas saņemšanai degvielas uzpildes stacijas (ar vai bez automazgātuves) būvniecībai ir nepieciešams apvienot iepriekšminētās zemes vienības vienā nekustamajā īpašumā ar vienu kadastra numuru pirms būvniecības ieceres saskaņošanas iesnieguma iesniegšanas, vai šādu apvienošanu var veikt vēlāk, paredzot šādu apvienošanas nepieciešamību no būvvaldes puses pašā būvatļaujā, kas realizējama pirms būvniecības uzsākšanas?  Departaments informēja (Departamenta atbildes reģistrācijas dati 02.07.2021. Nr.2-7/420), ka Ministru kabineta 12.06.2018. noteikumi Nr.326 „Būvju klasifikācijas noteikumi” (turpmāk – MK 326) nosaka būvju klasifikāciju pēc lietošanas veida. Saskaņā ar MK 326 degvielas uzpildes stacijas klasificējamas ar galveno lietošanas veidu (turpmāk – GLV) – vairumtirdzniecības un mazumtirdzniecības ēkas (GLV kods 1230).  Departaments informē, ka 2020.gada 24.martā Daugavpils pilsētas domes sēdē pieņemts lēmums Nr.160 (prot.Nr.14,1.§) „Par Daugavpils pilsētas teritorijas plānojuma redakcijas 3.0. un Vides pārskata apstiprināšanu” un izdoti Daugavpils pilsētas domes 24.03.2020. Saistošie noteikumi Nr.12 „Daugavpils pilsētas teritorijas plānojuma izmantošanas un apbūves saistošie noteikumi un grafiskā daļa” (turpmāk – Saistošie noteikumi Nr.12). Saistošie noteikumi Nr.12 stājās spēkā 2020.gada 1.aprīlī, īstenojami saskaņā ar Teritorijas attīstības plānošanas likuma 27.pantā noteikto, proti, ar 10.06.2020. Vides aizsardzības un reģionālās attīstības ministrijas vēstuli par plānojuma īstenošanas atļauju.  Pamatojoties uz Saistošiem noteikumiem Nr.12 zemes vienību ar kadastra apzīmējumiem 0500 001 0141 un 0500 001 0104 plānotā (atļautā) izmantošana noteikta kā jauktas centra apbūves teritorija (JC), un tajā viens no galvenajiem izmantošanas veidiem ir – tirdzniecības un/vai pakalpojumu objektu apbūve (12002): apbūve, ko veido veikali, aptiekas, sabiedriskās ēdināšanas uzņēmumi, tirgus, tirgus paviljoni, sezonas rakstura tirdzniecības vai pakalpojumu objekti (tirdzniecības kioski un segtie tirdzniecības stendi), restorāni, bāri, kafejnīcas, kā arī sadzīves un citu pakalpojumu objekti, tai skaitā degvielas uzpildes stacijas un automobiļu un motociklu apkopes uzņēmumi, izņemot ražošanas objektus.  Saistošo noteikumu Nr.12 108.punkts noteic, ka degvielas un gāzes uzpildes staciju darbība atļauta līdz šim likumīgi uzsāktajās apbūves teritorijās, jaunu uzpildes staciju izveide atļauta funkcionālajā zonā – Jauktas centra apbūves teritorijās (JC), vietas izvēli pamatojot ar licencēta ģeologa atzinumu par grunts un gruntsūdens raksturu attiecīgajā izvēlētajā teritorijā.  Savukārt Saistošo noteikumu Nr.12 111.2.apakšpunkts noteic, ka attālumus no degvielas un gāzes uzpildes stacijām (to tvertnēm un pildnēm) līdz citiem objektiem nosaka normatīvie akti, tāpat jāievēro arī šādi attālumi: 50 m no dzīvojamām ēkām, izglītības, kultūras un ārstniecības iestāžu ēkām.  Atbilstoši Būvniecības likuma 14.panta trešās daļas 1.punktam noteiks, ka izskatot būvniecības ieceres iesniegumu, būvvalde atkarībā no būvniecības ieceres veida lemj par būvatļaujas izdošanu, atteikumu izdot būvatļauju vai būvniecības ieceres publisku apspriešanu.  Papildus Būvniecības likuma 14.panta piektā daļa noteic, ja blakus dzīvojamai vai publiskai apbūvei ir ierosināta tāda objekta būvniecība, kurš var radīt būtisku ietekmi (smaku, troksni, vibrāciju vai cita veida piesārņojumu), bet kuram nav piemērots ietekmes uz vidi novērtējums, būvvalde nodrošina būvniecības ieceres publisku apspriešanu un tikai pēc tam pieņem lēmumu par ierosinātā objekta būvniecības ieceri. Pašvaldība saistošajos noteikumos var paredzēt arī citus gadījumus, kad rīkojama būvniecības ieceres publiska apspriešana. Publisku apspriešanu nerīko, ja teritorijai, kurā paredzēta būve, ir spēkā esošs detālplānojums. Publiskas apspriešanas rezultātus var izmantot, lai ietvertu būvatļaujā papildu nosacījumus, kas attiecas uz iepriekš minēto būves ietekmi uz vidi. Ja būvatļauja izdota, pārkāpjot šīs daļas noteikumus, augstāka iestāde vai tiesa, izlemjot jautājumu par apstrīdētās vai pārsūdzētās būvatļaujas tiesiskumu, izvērtē, vai pārkāpums ir tik būtisks, ka būvatļauja atceļama, un it īpaši pārbauda to, vai nav pārkāptas sabiedrības līdzdalības tiesības lēmumu pieņemšanā.  Atbildot uz 1.jautājumu Departaments informē, ka Būvvalde par būvniecības ieceres publisku apspriešanu, var lemt, pēc būvniecības ieceres iesnieguma saņemšanas, izskatot būvniecības dokumentāciju.  Savukārt, atbildot uz iesnieguma 2.jautājumu, Departaments informēja, ka Saistošo noteikumu Nr.12. 98.punkts noteic, ka būves un to daļas nedrīkst projicēties ārpus zemes vienības robežas. No šī izriet, ka Zemes vienības var netikt apvienotas, ja ēkas un būves būs projektētas un izvietotas vienas zemes vienības robežās, turklāt jāievēro Saistošo noteikumu Nr.12. nodaļā 4.5.1.4. noteiktos apbūves parametrus jaukta centra apbūves teritorijai un šo noteikumu 4.pielikumā noteikto minimāļo autostāvvietu skaitu. Gadījumā, ja būvniecības ieceres dokumentācijā ir iespējams ievērot visus iepriekšminētos nosacījums, Zemes vienības var neapvienot, pretējā gadījumā, atbilstoši Zemes ierīcības likuma 8.panta trešās daļas 2.punktam nepieciešams pieņemt vietējās pašvaldības lēmumu par divu vai vairāku blakus esošu zemes vienību apvienošanu.  Ņemot vērā augstāk minēto, Departaments informēja, ka degvielas uzpildes stacijas un automazgātuves būvniecība ir iespējama zemes vienībās ar kadastra apzīmējumiem 0500 001 0141 un 0500 001 0104, ievērojot Saistošo noteikumu Nr.12, Būvniecības likuma un uz tā pamata izdoto normatīvo aktu prasības.  Jāatzīmē, ka teritorijas plānojums ne vienmēr pilnībā var nodrošināt visu personu intereses. Tas vienmēr ierobežos kādas personas īpašuma tiesības, jārod kompromiss starp ierosinātāja vēlmi apbūvēt kādu teritoriju un tās iedzīvotāju vēlmi saglabāt apkārtnē teritoriju kā zaļo zonu. Teritorijas plānojuma mērķis ir nodrošināt pašvaldības ilgtspējīgu attīstību, un tajā jāievēro un jāsaskaņo četras galvenās dimensijas – vides, ekonomiskā, sociālā un kultūras dimensija.  Publiskā apspriešana notikusi laika posmā no 2022.gada 13.jūnija līdz 2022.gada 13.jūlijam, ievērojot Noteikumu prasības, līdz ar to publisko apspriešanu var atzīt par notikušu. |
| Pārskatu sagatavoja  Departamenta arhīva un lietvedības pārzine Irēna Gajevska  SASKAŅOTS:  Departamenta vadītāja Santa Pupiņa  Šis dokuments ir parakstīts ar drošu elektronisko parakstu un satur laika zīmogu. |
|  |